தகவல் அறியும் உரிமைச் சட்டத் திருத்தம் குறித்து மக்களோடு உரையாடுவதற்கு மத்திய அரசு தயாராக இல்லை என்பது அதன் நடவடிக்கையின் மூலம் தெரிய வருகின்றது. முன்பு ஊழலை வெளிப்படுத்துபவர்கள் பாதுகாப்பு திருத்த மசோதா கொண்டு வந்தபோதும் அதனை வெளிப்படையாக அரசு அறிவிக்கவில்லை என்பதையும் நாம் கவனத்தில் கொள்ள வேண்டும். விவாதம், ஆலோசனை, கருத்துப் பரிமாற்றம் இல்லாமல் சட்டத் திருத்தம் மேற்கொள்ளப்பட வேண்டும் என்று நினைக்கும் அரசு எப்படி ஜனநாயக அரசாக இருக்க முடியும்?